section_heading: Župna crkva svetog Stjepana Prvomučenika
paragraph_text: 200px|mini|lijevo|Groblje i crkva u Slivnu Gradnja crkve započela je 1896., a bila je pokrivena 1900. Godine 1904. posvetio ju je dubrovački biskup Marčelić. Tada je stara crkva iz 14. ili 15. stoljeća bila srušena, a njeno je svetište preuređeno u mrtvačnicu. Dužina lađe iznosi 17,5, širina 10, te dužina svetišta 5 i širina 7,5 metara. U unutrašnjosti je glavni oltar posvećen sv. Stjepanu Prvomučeniku, djelo splitskog klesara Pavla Bilinića koji ga je 1901. izradio prema nacrtu Emila Vecchiettija. Pokrajni drveni oltar Bezgrješnog Začeća i sv. Ćirila i Metoda nabavljen je u Tirolu i blagoslovljen 1906. godine. Crkva je obnovljena 1982. za vrijeme župnika don Ljube Pavića, a sljedeća obnova napravljena je za vrijeme župnika Antunovića, 2004. prigodom proslave 100. obljetnice posvete. Na vrhu pročelja je preslica za tri zvona, a sama crkva je izgrađena od klesanog četvrtastog kamena.[https://www.smn.hr/neretvanski-dekanat/456 Župa sv. Stjepana prvom. - Slivno Ravno] Stranice Splitsko-makarske nadbiskupije (pristupljeno 23. ožujka 2020.)